《送杜君童学士赴阙》
宋代·邹浩

西风猎猎鸣旌旗，南阳学士趋丹墀。南阳父老挽不住，家声复丹东汉时。

堂堂材具中梁栋，鬓边寒暑惊驹驰。垂衣继照揭日月，只应一见舒尧眉。

鸾台凤阁有新路，着鞭宁许驽骀知。委身报国一心耳，嶷丹嵩岱谁能移。

他时廷尉妙生死，还将此道供论思。凌云大厦肃天宇，千秋万岁无倾攲。

焦头烂额岂足尚，长堤蚁穴今图之。回看蹇浅丈夫子，攫金清旦方沉迷。

矢来无乡亦可恤，付与公议分高卑。前人得失焕清简，纳公胸次无孑遗。

愿言朝退坐华省，更以反己为元龟。儒冠往往喙三尺，勿令白玉生瑕疵。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。